b'\n_START_ARTICLE_\nFokker 50\n_START_SECTION_\nKonstrukcija ir gamyba\n_START_PARAGRAPH_\nFokker 50 i\xc5\xa1 savo pirmtako Fokker 27-500 Friendship per\xc4\x97m\xc4\x97 patikrint\xc4\x85 skaldmen\xc4\xaf ir yra apr\xc5\xabpintas dviem varikliais su 3,66\xc2\xa0m diametro tyliai dirban\xc4\x8diais propeleriais. L\xc4\x97ktuvo aerodinamika buvo pagerinta, kabina perprojektuota su skaitmenine radioelektronine \xc4\xafranga. Va\xc5\xbeiuokl\xc4\x97 yra trij\xc5\xb3 atram\xc5\xb3 su priekiniu ratu ir dvigubais ratais pagrindin\xc4\x97se atramose. Sparn\xc5\xb3 galai turi u\xc5\xbelenktus vir\xc5\xa1un \xe2\x80\x9eWitcomb\xe2\x80\x9c sparnelius. Konstrukcijoje pla\xc4\x8diai naudotos kompozicin\xc4\x97s med\xc5\xbeiagos. Serijin\xc4\x97 l\xc4\x97ktuvo gamyba vyksta keliose kompanijose, o galutinis surinkimas, sistem\xc5\xb3 sujungimai ir skryd\xc5\xbeio bandymai\xc2\xa0\xe2\x80\x93 Fokker gamykloje Amsterdame. Pirmas bandomasis prototipas \xc4\xaf or\xc4\x85 pakilo 1985\xc2\xa0m. gruod\xc5\xbeio 28 d. I\xc5\xa1 karto po jo 1986\xc2\xa0m. baland\xc5\xbeio 30 d. pakilo ir antrasis.\n_START_SECTION_\nGamyba\n_START_PARAGRAPH_\nPirmasis serijinis l\xc4\x97ktvuvas pakilo 1987\xc2\xa0m. vasario 13 d., o pagal u\xc5\xbesakym\xc4\x85 pirm\xc4\x85 kart\xc4\x85 atskraidintas 1987\xc2\xa0m. rugpj\xc5\xab\xc4\x8dio 7 d. \xc4\xaf kompanij\xc4\x85 \xe2\x80\x9eDTL\xe2\x80\x9c (dabar \xe2\x80\x9eCity Line\xe2\x80\x9c). Tais pa\xc4\x8diais metais l\xc4\x97ktuvas sertifikuotas Olandijoje, o 1989\xc2\xa0m. jam suteiktas ir FAA sertifikatas. Standartinis serijinis l\xc4\x97tuvo variantas yra Fokker 50-100 su 46-56 vietomis keleiviams. Per metus buvo pagaminama apie 30 toki\xc5\xb3 l\xc4\x97ktuv\xc5\xb3. \xc5\xa0iuose l\xc4\x97ktuvuose buvo montuojami Pratt & Whitney varikliai, skaitmeninis avionikos kompleksas su keturiais spalvotais ekranais pilota\xc5\xbein\xc4\x97s navigacin\xc4\x97s informacijos pateikimui. Prietais\xc5\xb3 skyde yra spalvotas ekranas, kuriame pateikiama informacija apie l\xc4\x97ktuvo j\xc4\x97gain\xc4\x97s darb\xc4\x85 ir gedimus. Taip pat yra \xc4\xafrangos diagnostikos aparat\xc5\xabra.\n_START_SECTION_\nModifikacijos\n_START_PARAGRAPH_\nBuvo gaminamos penkios Fokker 50 variacijos, neskaitant bazinio serijinio modelio Fokker 50-100.\n_START_SECTION_\nFokker 50-200, Fokker 50-300 ir Fokker 50-400\n_START_PARAGRAPH_\n\xc5\xa0ie trys variantai buvo skirti keleivi\xc5\xb3 perve\xc5\xbeimui, gal\xc4\x97jo tur\xc4\x97ti trejas ar ketverias duris keleiviams ir kroviniams. \xc5\xa0i\xc5\xb3 mod\xc4\x97li\xc5\xb3 buvo i\xc5\xa1saugotos 1,3\xc2\xa0m plo\xc4\x8dio ir 1,65\xc2\xa0m auk\xc5\xa1\xc4\x8dio keleivin\xc4\x97s durys u\xc5\xbe sparno fiuzela\xc5\xbeo pus\xc4\x97je. Fokker 50-200\xc2\xa0\xe2\x80\x93 tai 68 viet\xc5\xb3 l\xc4\x97ktuvo variantas, kurio priekin\xc4\x97 dalis pailginta 3 metrais, o fiuzela\xc5\xbeas\xc2\xa0\xe2\x80\x93 1,5\xc2\xa0m. \xc5\xa0is modelis buvo did\xc5\xbeiausias i\xc5\xa1 gaminam\xc5\xb3 turbosraigtini\xc5\xb3 keleivini\xc5\xb3 l\xc4\x97ktuv\xc5\xb3. Fokker 50-300 tur\xc4\x97jo kitokius variklius\xc2\xa0\xe2\x80\x93 PW127A. Modelis Fokker 50-400 pakeit\xc4\x97 model\xc4\xaf 50-200, jame buvo \xc4\xafrengti galingesni PW127B varikliai.\n_START_SECTION_\nFokker Maritime Enforcer Mk 2\n_START_PARAGRAPH_\nBazinio modelio pagrindu sukurtas l\xc4\x97ktuvais su galingesniais PW125B varikliais. Skirtas kovai su povandeniniais ir antvandeniniais laivais. Apr\xc5\xabpintas specialiais prietaisais\xc2\xa0\xe2\x80\x93 paie\xc5\xa1kos radaru, infraraudonojo aptikimo sistema, magnetini\xc5\xb3 anomalij\xc5\xb3 detektoriumi, elektroninio atoveiksmio sistema ir akustinio apdorojimo sistema. Ginkl\xc5\xb3 arsenale buvo akustiniai pl\xc5\xabdurai, torpedos, gilumin\xc4\x97s bombos ir prie\xc5\xa1laivin\xc4\x97s raketos \xe2\x80\x9eHarpoon\xe2\x80\x9c. Gal\xc4\x97davo ore patruliuoti iki 10 valand\xc5\xb3.\n_START_SECTION_\nFokker 60U\n_START_PARAGRAPH_\nS\xc4\x97kmingiausia bazinio modelio modifikacija buvo pagaminta Olandijos oro karin\xc4\x97ms paj\xc4\x97goms. Jis buvos skirtas vyriausyb\xc4\x97s ir kariniams u\xc5\xbesakymams. Nuo bazinio modelio skyr\xc4\x97si 1,62\xc2\xa0m pailginty fuzelia\xc5\xbeu, padidinta va\xc5\xbeiuokl\xc4\x97s baze ir krovinin\xc4\x97mis durimis de\xc5\xa1in\xc4\x97je fuzelia\xc5\xbeo pus\xc4\x97je. Tur\xc4\x97jo du turbosraigtinius \xe2\x80\x9ePratt&Whitney\xe2\x80\x9c variklius PW127B, kiekvieno galia 2750 a.g. Pakilimo mas\xc4\x97 padid\xc4\x97jo iki 22,95 t, o naudingo krovinio\xc2\xa0\xe2\x80\x93 iki 7860\xc2\xa0kg. Gali sutalpinti 58 keleivius, krovininis variantas gali skraidinti aviacinius variklius. Skryd\xc5\xbeio nuotolis 2590-3240\xc2\xa0km. Pirmasis \xc5\xa1io modelio skrydis \xc4\xafvyko 1995\xc2\xa0m. rugs\xc4\x97jo m\xc4\x97n. Iki bankroto 1996\xc2\xa0m. Fokker tur\xc4\x97jo plan\xc5\xb3 gaminti ir 60 viet\xc5\xb3 keleivin\xc4\xaf Fokker 60U variant\xc4\x85.'